cyanic-selkie/wikianc huggingface dataset:
Πανγυθεατικός Γ.Σ.
Ιστορία
Το 2019 κατέκτησε αήττητος το Πρωτάθλημα της Α΄ Κατηγορίας Λακωνίας και κέρδισε στον τελικό του Σούπερ Καπ τον ΠΣ Σπάρτης και κατέκτησε το τρόπαιο. Τις περιόδους 2020 και 2021 αγωνίστηκε στο πρωτάθλημα της Γ' Εθνικής Κατηγορίας. Το 2022 στέφθηκε για ακόμα μια φορά Αήττητος Πρωταθλητής Λακωνίας. Κατέκτησε ξανά την άνοδο στη Γ' Εθνική Κατηγορία μέσα από αγώνες μπαράζ με τις πρωταθλήτριες ομάδες της Πελοποννήσου και των Ιονίων Νήσων. Την αγωνιστική περίοδο 2022-2023 έλαβε μέρος στον 4ο όμιλο της Γ' Εθνικής Κατηγορίας και τερμάτισε στη 13η θέση με 12 βαθμούς (όμιλος 14 ομάδων) με αποτέλεσμα να επιστρέψει στα τοπικά πρωταθλήματα, ενώ οι αγωνιστικές του υποχρεώσεις ξεκίνησαν με την κατάκτηση του Σούπερ Καπ Λακωνίας (3-1 τον Μολαϊκό) και ολοκληρώθηκαν με την κατάκτηση του Κυπέλλου Λακωνίας (3-1 τον Αμυκλιακό). Παράλληλα, για πρώτη φορά την περίοδο 2022-2023, συστάθηκε και ο Πανγυθεατικός Β', ο οποίος συμμετείχε στο πρωτάθλημα της Β΄ Κατηγορίας Λακωνίας.
Εξωτερικοί σύνδεσμοι
Κατηγορία:Αθλητικοί σύλλογοι Λακωνίας Κατηγορία:Ιδρύσεις αθλητικών συλλόγων το 1901 Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι στίβου
Κοιλάδα του Πάδου
355px|thumb|right|Χάρτης του ποταμού Πάδου και της κοιλάδας του Η Κοιλάδα του Πάδου (Pianura Padana ή Padania) είναι μείζον γεωμορφολογικό χαρακτηριστικό της βόρειας Ιταλίας. Διαμορφώνεται από τον ποταμό Πάδο που την διαρρέει. Εκτείνεται για 650 χιλιόμετρα, περίπου, με κατεύθυνση από δυσμάς προς ανατολάς –από τις δυτικές Άλπεις μέχρι την Αδριατική θάλασσα– και έχει έκταση 46.000 τετραγωνικών χιλιομέτρων. Η ανατολική της πλευρά απολήγει στη Βενετική πεδιάδα που, στην πραγματικότητα, δεν σχετίζεται με τη λεκάνη απορροής του ποταμού Πάδου. Παρόλο που τα ποτάμια συστήματα των πεδινών περιοχών Βένετο και Φρίουλι δεν εκβάλλουν στον Πάδο, συνδυάζονται αποτελεσματικά δημιουργώντας ένα αδιάσπαστο σύνολο.
Η κοιλάδα αποτελείται από επί μέρους αρχαία φαράγγια, που εκτείνονται από τα Απέννινα στο νότο μέχρι τις Άλπεις στο βορρά, συμπεριλαμβανομένης της Βόρειας Αδριατικής. Εκτός από τον Πάδο και τους παραποτάμους του η σημερινή επιφάνεια, μπορεί να θεωρηθεί ότι, περιλαμβάνει τους ποταμούς Σάβιο, Λαμόνε και Ρένο στα νότια και Άντιτζε, Μπρέντα, Πιάβε και Ταλιαμέντο στα βόρεια.
Το χαμηλότερο σημείο της κοιλάδας που διασχίζει ο Πάδος, εξαιρουμένων των παραποτάμων του, βρίσκεται στα 4 μέτρα κάτω από την επιφάνεια της θάλασσας στην υποπεριοχή Πολέζινε (δέλτα γύρω από τη Φερράρα)˙ το υψηλότερο βρίσκεται στα 2.100 μέτρα, στις πηγές του ποταμού, στην επαρχία Κούνεο (Provincia Granda). Η κοιλάδα διασχίζεται από σημαντικό αριθμό παραποτάμων που ρέουν από τις Άλπεις στο βορρά και από τα Απέννινα στο νότο. Οι μεγαλύτεροι από αυτούς είναι οι Τάναρο, Σκρίβια, Τρέμπια, Πανάρο και Σέκια στο νότο, και Ντόρα Ριπάρια, Ντόρα Μπάλτεα, Σέσια, Τιτσίνο, Λάμπρο, Άντα, Όλιο και Μίντσο στο βορρά.
Γεωγραφία και γεωμορφολογία
Η κοιλάδα του Πάδου θεωρείται, συχνά, ως σύγκλινο – πτύχωση του γήινου φλοιού με τα νεότερα στρώματα προς το κέντρο της πτύχωσης. Ανεξάρτητα από το, εάν αυτός ο όρος περιγράφει με ακρίβεια τη γεωλογία της, η κοιλάδα είναι, προφανώς, μια αύλακα γεμάτη ιζήματα, συνεχής με τα βάθη της Αδριατικής Θάλασσας. Η επιφάνεια του εδάφους μπορεί να διαχωριστεί σε δύο, συνολικά, εδαφικούς τύπους: την πεδινή, επίπεδη επιφάνεια του γεμίσματος και το αντίκλινο –πτύχωση του γήινου φλοιού με τα παλαιότερα στρώματα προς το κέντρο της πτύχωσης. Έτσι, η όλη δομή, λαμβάνει τη μορφή λοφώδους συνόλου, στο οποίο οι εκθέσεις του αρχικού βραχώδους σχηματισμού είναι ορατές μαζί με αλλουβιακά ριπίδια που σχηματίζονται από την έκπλυση του –πιο σταθερού– εδάφους του αντίκλινου, δηλαδή τα Απέννινα και τις Άλπεις.
Η κοιλάδα χωρίζεται, σε γενικές γραμμές, σε ένα ανώτερο, ξηρότερο τμήμα, συχνά όχι ιδιαίτερα κατάλληλο για γεωργία, και ένα κατώτερο, πολύ εύφορο και καλά αρδευόμενο τμήμα, γνωστό στη Λομβαρδία και τη δυτική Εμίλια ως La Bassa «η χαμηλή (πεδιάδα)». Οι άνω περιοχές της κοιλάδας του Πάδου έχουν τοπικές ονομασίες, οι οποίες αντανακλούν τη σημασία τους για περιορισμένη καταλληλότητα σε γεωργική εκμετάλλευση (vaude, baragge, brughiere, groane) ή, στην έξοδο της κοιλάδας του Πάδου, περιοχές απομακρυσμένες από εύκολα προσβάσιμους υδροφόρους ορίζοντες και καλυμμένες με πυκνά δάση ή ξηρά εδάφη (magredi).
Η La Bassa κατοικήθηκε και καλλιεργήθηκε ήδη από την ετρουσκική και ρωμαϊκή εποχή, και είχε δοθεί αποκλειστικά στην γεωργία από τον Μεσαίωνα, οπότε συνέκλιναν τα συμφέροντα των μοναστικών ταγμάτων, των φεουδαρχών και των μεσαιωνικών κοινοτήτων (communes). Οι μεγάλες και οι μικρότερες πόλεις που ιδρύθηκαν στην αρχαιότητα βρίσκονται ακόμη εκεί.
Επιφανειακή και υπόγεια ροή υδάτων
350px|thumb|right|Εκτάσεις με καλλιέργειες ρυζιού στην [[Βερτσέλλι (επαρχία)|επαρχία Βερτσέλι της κοιλάδας του Πάδου]] Η συγκεκριμένη ονομασία, La Bassa, προέρχεται από ένα γεωλογικό χαρακτηριστικό που ονομάζεται γραμμή ή ζώνη fontanili («γεμάτη με πηγές»), μια ζώνη με πηγές γύρω από την κοιλάδα, πυκνότερη στα βόρεια –με τις χαμηλότερες πλαγιές του αντίκλινου˙ ποικίλλει από λίγα, έως και 50 χιλιόμετρα σε πλάτος. Η ζώνη fontanili αποτελεί την προεξοχή, ή τη διασταύρωση του υδροφόρου ορίζοντα του αντίκλινου με την επιφάνεια του εδάφους στην άκρη της La Bassa. Ο βράχος πάνω από τη γραμμή είναι πορώδης και το νερό στα ρέματα διαλείπουσας ροής (επιφανειακά) των βουνών, τείνει να εξαφανιστεί κάτω από το έδαφος και να επανεμφανιστεί στη ζώνη fontanili.
Κατανάλωση νερού
Η επιφανειακή απορροή του νερού (δηλαδή του Πάδου και των παραποτάμων του) δεν έχει μεγάλη σημασία για τον πυκνό πληθυσμό της κοιλάδας, όσον αφορά στην κατανάλωσή του, καθώς, δεν είναι ιδιαίτερα καθαρό και, συχνά, μολυσμένο σε μεγάλο βαθμό από λύματα και λιπάσματα. Η βασική αξία του είναι για υδροηλεκτρική ενέργεια, άρδευση και βιομηχανική μεταφορά. Άλλωστε, το κόστος του καθαρισμού του για ανθρώπινη κατανάλωση καθιστά αυτή τη διαδικασία λιγότερο εφικτή. Το πόσιμο νερό προέρχεται από τις εκατοντάδες χιλιάδες των φρεατίων, κυρίως στη ζώνη fontanili. Ως εκ τούτου, οι σημαντικοί οικισμοί βρίσκονται, επίσης στη ζώνη αυτή, η οποία έχει γίνει το κέντρο της οικονομικής ανάπτυξης και της βιομηχανίας στην Ιταλία, κατ’ ουσίαν, μια συνεχής μεγαλούπολη που εκτείνεται από το Τορίνο μέχρι την Τεργέστη.
Κλίμα
Η κοιλάδα του Πάδου έχει ήπιο ηπειρωτικό και υγρό υποτροπικό κλίμα, ανάλογα με το τμήμα της, όπου αναφέρεται. Οι χειμώνες είναι γεμάτοι ομίχλη και υγρασία, και ψυχροί, με ξαφνικές εισβολές παγετού από τον σιβηρικό αντικυκλώνα˙ πάντως, το φαινόμενο της αστικής θερμονησίδας έχει κάνει τους χειμώνες λιγότερο ομιχλώδεις και ψυχρούς από ό, τι παλαιότερα. Το χιόνι είναι συχνό αλλά οι παρατεταμένες ξηρασίες του χειμώνα στερούν την απαραίτητη υγρασία από το έδαφος. Αντίθετα, η άνοιξη και το φθινόπωρο είναι καλά οριοθετημένες και ευχάριστες εποχές. Το καλοκαίρι, ωστόσο, μπορεί να είναι «δίκοπο μαχαίρι»˙ πολλές μέρες είναι ηλιόλουστες, με καλές θερμοκρασίες και γαλανό, καθαρό ουρανό, αλλά κάποιες μέρες είναι αφόρητα θερμές, ενώ κάποιες άλλες εμφανίζουν ισχυρές, ξαφνικές χαλαζοπτώσεις με μεγάλους βώλους και ποσότητες βροχής, γεγονότα ιδιαίτερα καταστροφικά για τις καλλιέργειες.
Τόσο οι χειμώνες όσο και τα καλοκαίρια είναι πιο «ακραία» στα χαμηλότερα τμήματα κατά μήκος του Πάδου, ενώ οι μεγάλες λίμνες καθιστούν ηπιότερο το τοπικό κλίμα γύρω τους. Οι άνεμοι είναι αρκετά σπάνιοι˙ μόνο ξαφνικές ριπές καταβάτη ανέμου ή καταιγίδες καταφέρνουν να σαρώσουν τον αέρα, «καθαρίζοντάς» τον. Η, σχεδόν, κλειστή φύση της κοιλάδας του Πάδου, επιβαρύνει τις συνέπειες της οδικής κυκλοφορίας, με υψηλά επίπεδα ρύπανσης, ειδικά τον χειμώνα, όταν ο κρύος αέρας κινείται στο επίπεδο του εδάφους (θερμοκρασιακή αναστροφή).
Οικονομία
Η κοιλάδα του Πάδου είναι μία από τις πιο σημαντικές βιομηχανικές και αγροτικές περιοχές στην Ιταλία. Υδροηλεκτρική ενέργεια παράγεται από τη ροή του Πάδου, ενώ ο ποταμός χρησιμοποιείται ευρέως για την άρδευση γεωργικών περιοχών.
Εξωτερικοί σύνδεσμοι
Παδου
Λετροζόλη
Η λετροζόλη, που πωλείται με την επωνυμία Femara μεταξύ άλλων, είναι αναστολέας αρωματάσης που χρησιμοποιείται στη θεραπεία καρκίνου του μαστού που ανταποκρίνεται ορμονικά μετά από χειρουργική επέμβαση.
Το δίπλωμα ευρεσιτεχνίας το 1986 και εγκρίθηκε για ιατρική χρήση το 1996.
Καρκίνος του μαστού
δεξιά|μικρογραφία| Femara 2,5 mg από του στόματος δισκίο Η λετροζόλη έχει εγκριθεί από την Υπηρεσία Τροφίμων και Φαρμάκων των Ηνωμένων Πολιτειών (FDA) για τη θεραπεία του τοπικού ή μεταστατικού καρκίνου του μαστού που είναι θετικός σε υποδοχείς ορμονών ή έχει άγνωστη κατάσταση υποδοχέα σε μετεμμηνοπαυσιακές γυναίκες.
Σύγκριση με ταμοξιφαίνη
Η ταμοξιφαίνη χρησιμοποιείται επίσης για τη θεραπεία του καρκίνου του μαστού που ανταποκρίνεται ορμονικά, αλλά το κάνει παρεμβαίνοντας στον υποδοχέα οιστρογόνων. Ωστόσο, η λετροζόλη είναι αποτελεσματική μόνο σε γυναίκες μετά την εμμηνόπαυση, στις οποίες το οιστρογόνο παράγεται κυρίως σε περιφερικούς ιστούς (δηλαδή σε λιπώδη ιστό, όπως αυτός του μαστού) και σε ορισμένες θέσεις στον εγκέφαλο. Στις γυναίκες πριν την εμμηνόπαυση, όπου η κύρια πηγή οιστρογόνων είναι από τις ωοθήκες και όχι από τους περιφερικούς ιστούς και η λετροζόλη είναι αναποτελεσματική.
Άλλες χρήσεις
Η αντιοιστρογόνος δράση της λετροζόλης έχει αποδειχθεί χρήσιμη στην προεργασία για τον τερματισμό της εγκυμοσύνης, σε συνδυασμό με μισοπροστόλη. Μπορεί να χρησιμοποιηθεί στη θέση της μιφεπριστόνης, η οποία είναι ακριβή και δεν είναι διαθέσιμη σε πολλές χώρες.
Η λετροζόλη χρησιμοποιείται μερικές φορές ως θεραπεία για τη γυναικομαστία, αν και είναι πιθανότατα πιο αποτελεσματική σε αυτό εάν χορηγηθεί σε πρώιμο στάδιο (όπως σε χρήστες αναβολικών στεροειδών ). <sup class="noprint Inline-Template" data-ve-ignore="true" style="white-space:nowrap;">[ <span title="The material near this tag may rely on an unreliable source. (September 2012)">αναξιόπιστη πηγή; Ορισμένες μελέτες έχουν δείξει ότι η λετροζόλη μπορεί να χρησιμοποιηθεί για την προώθηση της σπερματογένεσης σε άνδρες ασθενείς που πάσχουν από μη αποφρακτική αζωοσπερμία.
Η λετροζόλη έχει επίσης αποδειχθεί ότι καθυστερεί τη σύντηξη των επιφυσιακών πλακών σε ποντίκια. Όταν χρησιμοποιείται σε συνδυασμό με αυξητική ορμόνη, η λετροζόλη έχει αποδειχθεί αποτελεσματική σε ένα έφηβο αγόρι με μικρό ανάστημα.
Η λετροζόλη έχει επίσης χρησιμοποιηθεί για τη θεραπεία της ενδομητρίωσης.
Τα στρωματικά σαρκώματα του ενδομητρίου είναι ορμονικά ευαίσθητοι όγκοι, καθώς εκδηλώνεται ότι η λετροζόλη μειώνει τα επίπεδα οιστρογόνων στον ορό, η λετροζόλη είναι καλά ανεκτή και είναι μια καλή επιλογή για μακροχρόνια αντιμετώπιση αυτής της νόσου. Επίσης σε μια μελέτη για το μύωμα της μήτρας ο όγκος μειώθηκε επιτυχώς με τη χρήση ενός αναστολέα αρωματάσης. Ταχεία έναρξη δράσης και αποφυγή της αρχικής έκρηξης γοναδοτροπινών με έναν αναστολέα αρωματάσης.
Αντενδείξεις
Η λετροζόλη αντενδείκνυται σε γυναίκες που βρίσκονται προεμμηνοπαυσιακή ορμονική κατάσταση, κατά τη διάρκεια της εγκυμοσύνης και της γαλουχίας.
Παρενέργειες
Οι πιο συχνές ανεπιθύμητες ενέργειες είναι εφίδρωση, εξάψεις, αρθραλγία (πόνος στις αρθρώσεις) και κόπωση.
Γενικά, οι παρενέργειες περιλαμβάνουν σημεία και συμπτώματα υποοιστρογονισμού. Υπάρχει ανησυχία ότι η μακροχρόνια χρήση μπορεί να οδηγήσει σε οστεοπόρωση.
Αλληλεπιδράσεις
Η λετροζόλη αναστέλλει το ηπατικό ένζυμο CYP2A6 και σε μικρότερο βαθμό το CYP2C19, in vitro, αλλά δεν έχουν παρατηρηθεί σχετικές αλληλεπιδράσεις με φάρμακα όπως η σιμετιδίνη και η βαρφαρίνη.
Φαρμακοδυναμική
Η λετροζόλη είναι ένας από του στόματος δραστικός, μη στεροειδής, εκλεκτικός αναστολέας αρωματάσης και επομένως ένα αντιοιστρογόνο. Αποτρέπει την αρωματάση να παράγει οιστρογόνα μέσω ανταγωνιστικής, αναστρέψιμης δέσμευσης στο αίμα της μονάδας κυτοχρώματος P450. Η δράση είναι συγκεκριμένη και η λετροζόλη δεν μειώνει την παραγωγή κορτικοστεροειδών.
Παραπομπές
Κατηγορία:Αντινεοπλασματικά φάρμακα Κατηγορία:Ορμόνες Κατηγορία:Αζόλες Κατηγορία:Νιτρίλια Κατηγορία:Αρωματικές ενώσεις
Lean on me
Το "Lean on Me" είναι τραγούδι που έγραψε και ηχογράφησε ο Bill Whithers, Αμερικανός τραγουδιστής και τραγουδοποιός. Το τραγούδι κυκλοφόρησε το 1972 στο δεύτερο άλμπουμ του "Still Bill" ως το πρώτο σίνγκλ. Το Billboard το κατέταξε ως το Νο. 7 τραγούδι του 1972. Κατατάσσεται στο νούμερο 208 στη λίστα του Rolling Stone με τα "500 καλύτερα τραγούδια όλων των εποχών".
Πηγές
"Search BPI Awards" field and then press Enter.
Κατηγορία:Μουσική
Σονάτα για πιάνο No. 16 (Μπετόβεν)
Η Σονάτα για Πιάνο No. 16 σε Σολ μείζονα, Op. 31 No. 1 (αγγλικά: Piano Sonata No. 16, γερμανικά: Nr. 16 G-Dur op. 31 Nr. 1) είναι μία σύνθεση του Λούντβιχ βαν Μπετόβεν, που ολοκληρώθηκε μεταξύ το 1801 και το 1802. Αν και από τις τρεις Opus 31 του, ήταν το Νο. 1, την ολοκλήρωσε μετά το Νο. 2, οι οποίες δημοσιεύθηκαν το 1803. Στις Opus 31 διαφαίνεται και η αλλαγή που επρόκειτο να συμβεί στα έργα του Μπετόβεν. Η εν λόγω σονάτα είναι ελαφριά και στα τρία της μέρη εμπεριέχονται δόσεις χιούμορ και ειρωνείας.
Εξωτερικοί σύνδεσμοι
Σονάτα 16 Κατηγορία:Συνθέσεις σε Σολ μείζονα
Εθνοσυνέλευση (Μποτσουάνα)
Η Εθνοσυνέλευση είναι το νομοθετικό σώμα στο μονοθάλαμο Κοινοβούλιο της Μποτσουάνας. Συμβουλευτικό της όργανο είναι η Ntlo ya Dikgosi, που δεν αποτελεί σώμα του Κοινοβουλίου.
Απαρτίζεται από συνολικά 65 μέλη, από τα οποία 57 εκλέγονται άμεσα σε ισάριθμες μονοεδρικές εκλογικές περιφέρειες. Η καθεμία από αυτές εκλέγει έναν βουλευτή. Υπάρχουν και 6 προεπιλεγμένες έδρες. Για το ποιος θα τις καταλάβει αποφασίζουν οι εκλεγμένοι βουλευτές. Επίσης, δύο μέλη είναι εξ οφίτσιο : ο Πρόεδρος της Μποτσουάνας και ο Γενικός Εισαγγελέας. Εκτός από τις εκλογές για κοινοβούλιο, την ίδια μέρα διεξάγονται και εκλογές για τοπικά συμβούλια.
Η θητεία των μελών της Εθνοσυνέλευσης είναι πενταετής.
Σημερινή σύνθεση
Οι πιο πρόσφατες εκλογές διεξήχθησαν τον Οκτώβριο του 2019. Το Δημοκρατικό Κόμμα της Μποτσουάνας κατήγαγε την 12η συνεχή του εκλογική νίκη.
Πρόεδροι της Εθνοσυνέλευσης της Μποτσουάνας
Πρόεδροι της Εθνοσυνέλευσης έχουν διατελέσει τα ακόλουθα πρόσωπα :
Παραπομπές
Εθνοσυνέλευση Μποτσουανα
Σονάτα για πιάνο No. 15 (Μπετόβεν)
Η Σονάτα για Πιάνο No. 15 σε Ρε μείζονα, Op. 28 (αγγλικά: Piano Sonata No. 15, γερμανικά: Nr. 15 op. 28), γνωστή και ως Pastoral ή Pastorale, είναι μία σύνθεση του Λούντβιχ βαν Μπετόβεν, που δημοσιεύθηκε το 1801, και αφιερώθηκε στον Γιόζεφ φον Ζόνενφελς. Η πρώτη έκδοση του έργου πιστώνεται στον λονδρέζικο εκδοτικό οίκο Broderip & Wilkinson. Το έργο αποτελείται από τέσσερα μέρη: I. Allegro, 3/4, II. Andante, 2/4 III. Scherzo: Allegro vivace, 3/4 και IV. Rondo: Allegro ma non troppo, 6/8. Μία τυπική εκτέλεση της σονάτας διαρκεί περίπου 25 λεπτά.
Εξωτερικοί σύνδεσμοι
Σονάτα 15 Κατηγορία:Συνθέσεις σε Ρε μείζονα Κατηγορία:Μουσική με αφιέρωση Κατηγορία:Συνθέσεις του 1801
Ικιντσί Βαρλί
Το Ικιντσί Βαρλί είναι ένα χωριό και δήμος της επαρχίας Σαλγιάν του Αζερμπαϊτζάν. Έχει πληθυσμό 822 κατοίκων και βρίσκεται στο νοτιοανατολικό μέρος της χώρας.
Αναφορές
Κατηγορία:Κατοικημένες περιοχές στην Επαρχία Σαλγιάν Κατηγορία:Χωριά του Αζερμπαϊτζάν
Ρακέτες στους Ολυμπιακούς Αγώνες
100px|border|Rackets Οι ρακέτες (αγγλ.: rackets ή hard rackets και αμερικ.: racquets) είναι ένα άθλημα παρόμοιο με την πιο διαδεδομένη τοιχοσφαίριση (squash). Υπήρξε ολυμπιακό άθλημα μόνο στην Ολυμπιάδα του 1908 στο Λονδίνο. Στη συνέχεια αφαιρέθηκε από το ολυμπιακό πρόγραμμα.
Αγωνίσματα – συμμετοχές
Συμμετείχαν επτά αθλητές, όλοι από τη Μεγάλη Βρετανία. Αξιοσημείωτο είναι πως όλοι οι συμμετέχοντες πήραν κάποιο μετάλλιο.
Νικητές
Λονδίνο 1908
Κατηγορία:Αθλήματα στους Θερινούς Ολυμπιακούς Αγώνες
Ένωση Κριτικών Κινηματογράφου του Σικάγου
Η Ένωση Κριτικών Κινηματογράφου του Σικάγου (Αγγλικά: Chicago Film Critics Association είναι μία Αμερικανική ένωση κριτικών ταινιών. Η ένωση απονέμει κάθε χρόνο βραβεία στους καλύτερους στο χώρο του κινηματογράφου όπως ψηφίστηκαν από τα μέλη της.
Μέλη
Τα σημερινά μέλη κριτικών της ένωσης περιλαμβάνουν τους:
Εξωτερικοί σύνδεσμοι
Κατηγορία:Κινηματογραφικά βραβεία στις Ηνωμένες Πολιτείες Κατηγορία:Πολιτισμός του Σικάγο Σικαγου
Σονάτα για πιάνο No. 17 (Μπετόβεν)
Η Σονάτα για Πιάνο No. 17 σε Ρε ελάσσονα, Op. 31, No. 2 (αγγλικά: Piano Sonata No. 17, γερμανικά: Nr. 17 d-Moll op. 31 Nr. 2) είναι μία σύνθεση του Λούντβιχ βαν Μπετόβεν, που ολοκληρώθηκε μεταξύ το 1801 και το 1802. Πολλές φορές αναφέρεται και ως Der Sturm, τίτλο που ποτέ δεν έδωσε ο Μπετόβεν στο έργο του. Το έργο αποτελείται από τρία μέρη: I. Largo – Allegro σε Ρε ελάσσονα, II. Adagio σε Σι ύφεση μείζονα και III. Allegretto σε Ρε ελάσσονα. Μία τυπική εκτέλεση της σονάτας διαρκεί περίπου 25 λεπτά.
Εξωτερικοί σύνδεσμοι
Σονάτα 17 Κατηγορία:Συνθέσεις σε Ρε ελάσσονα
Κοιλάδα των Πεσόντων
Η Κοιλάδα των Πεσόντων (Valle de los Caídos) είναι συγκρότημα ταφικών μνημείων που χτίστηκε μεταξύ 1940 και 1958 για να τιμήσει αυτούς που έχασαν τη ζωή τους κατά τη διάρκεια του ισπανικού εμφυλίου πολέμου και βρίσκεται σε απόσταση 10 χιλιομέτρων περίπου βορειοανατολικά της πόλης Ελ Εσκοριάλ (Μαδρίτη). Το μνημείο περιλαμβάνει μαυσωλείο όπου έχουν ταφεί 37000 Ισπανοί, δηλαδή 27.000 εθνικιστές μαχητές και 10.000 δημοκρατικοί, τη Βασιλική του Αγίου Σταυρού και τον μεγαλύτερο σταυρό του κόσμου ύψους 152 μέτρων. Στην ίδια τοποθεσία έχει ταφεί ο Φρανθίσκο Φράνκο και ο Χοσέ Αντόνιο Πρίμο ντε Ριβέρα. Στις 20 Νοεμβρίου, ημέρα του θανάτου του Ισπανού δικτάτορα Φράνκο, γίνεται επιμνημόσυνη δέηση για τα θύματα του Εμφύλιου πολέμου.
Τον Αύγουστο του 2018, ο πρωθυπουργός της Ισπανίας Πέδρο Σάντσεθ, δήλωσε Η Ισπανία δεν μπορεί να επιτρέψει, ως εδραιωμένη και ευρωπαϊκή δημοκρατία, σύμβολα που διχάζουν τους Ισπανούς και έθεσε θέμα μεταφοράς των λειψάνων του Φράνκο.
Εξωτερικοί σύνδεσμοι
Κατηγορία:Μνημεία Κατηγορία:Τάφοι Κατηγορία:Ισπανικός Εμφύλιος Κατηγορία:Κτίρια και κατασκευές στην Κοινότητα της Μαδρίτης
Ικιντσί Μπιλετσίκ
Το Ικιντσί Μπιλετσίκ (επίσης, Μπιλεντζίκ, Μπίλεντζικ Βτορόι, Μπιλεντζίκ Βτορόγιε, και Μπιλγιαντζίκ) αποτελεί χωριό και δήμο της επαρχίας Σάκι του βορειοδυτικού Αζερμπαϊτζάν. Έχει πληθυσμό 1,141 κατοίκων.
Παραπομπές
Κατηγορία:Κατοικημένες περιοχές στην Επαρχία Σάκι
Γιώργος Γονιός
Ο Γιώργος Γονιός είναι Έλληνας παλαίμαχος ποδοσφαιριστής που αγωνιζόταν στις θέσεις της άμυνας. Αγωνίστηκε το πλείστον της καριέρας του με τη φανέλα του Παναθηναϊκού, με τα χρώματα του οποίου και διακρίθηκε.
Βιογραφικό
Γεννήθηκε στην Αθήνα στις 22 Δεκεμβρίου του 1946 και ξεκίνησε το ποδόσφαιρο από τον Α.Ο. Αγ. Ιεροθέου Περιστερίου και το καλοκαίρι του 1968 πήγε στον Παναθηναϊκό, ενώ παράλληλα τον διεκδικούσε και ο Ολυμπιακός.
Στην αρχή αγωνιζόταν σαν επιθετικός και τη σεζόν 1968-69 ήταν πρώτος σκόρερ του Παναθηναϊκού στο πρωτάθλημα με σύνολο 18 τερμάτων και κατόπιν μεταπήδησε στα μετόπισθεν και τις αμυντικές θέσεις. Με τη φανέλα του Παναθηναϊκού αγωνίστηκε μέχρι και το πρώτο επαγγελματικό πρωτάθλημα της Α' Εθνικής την περίοδο 1979-80, κατακτώντας συνολικά 4 πρωταθλήματα και 2 κύπελλα. Ήταν πρωταγωνιστής του νταμπλ το 1969 ενώ ήταν μέλος και της χρυσής ομάδας του 1971 που έφτασε στον τελικό του Γουέμπλεϊ. Κατέκτησε το Βαλκανικό Κύπελλο ως αρχηγός της ομάδας του Παναθηναϊκού.
Κατόπιν, το 1980 συνέχισε στον Α.Ο. Βουλιαγμένης όπου και έκλεισε την καριέρα του σε ηλικία 42 ετών το 1988, κατακτώντας μάλιστα το Πρωτάθλημα το 1985 και το Κύπελλο Ε.Π.Σ. Αθηνών το 1988.
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές Παναθηναϊκού Κατηγορία:Επιθετικοί ποδοσφαιριστές Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές
Αυγουστιανό Μέγαρο
Το Αυγουστιανό Μέγαρο, λατιν. Domus Augustana, είναι το σύγχρονο όνομα για το ιδιωτικό (οικογενειακό) τμήμα του αχανούς Παλατιού του Δομιτιανού στον Παλατίνο λόφο. Το όνομα αναφέρεται στον Αύγουστο, δηλ. στον Αυτοκράτορα και όχι στον Οκταβιανό Αύγουστο, ο οποίος έμενε στον Οικία του Αυγούστου (Domus Augusti), με το οποίο δεν πρέπει να συγχέεται.
Ωστόσο φαίνεται, πως μόνο το νότιο μέρος του μεγάρου προοριζόταν για τα ιδιαίτερα διαμερίσματα του Αυτοκράτορα. Τα δύο περιστύλια στο βόρειο μέρος ήταν άμεσα συνδεδεμένα με το Φλαβιανό Μέγαρο, το δημόσιο τμήμα του Παλατιού, ώστε πρέπει να ήταν για δημόσιες λειτουργίες. Η εικασία αυτή ενισχύεται από το ότι το νότιο μέρος κατασκευάστηκε λίγο μετά και μερικές λεπτομέρειες δείχνουν, ότι δεν ήταν του Ραμπίριους, που διηύθυνε τις εργασίες.
Ικιντσί Μαγιάκ
Το Ικιντσί Μαγιάκ (επίσης, Ικιντσί Νομράλι Μαγιάκ και Βτορόι Μαγιάκ) είναι ένα χωριό και ο λιγότερος σε πληθυσμό δήμος στην επαρχία Νεφτσαλά του νοτιοανατολικού Αζερμπαϊτζάν. Έχει πληθυσμό 361 κατοίκων.
Αυγουστιανό Μέγαρο
Περιγραφή της δομής
Το Αυγουστιανό Μέγαρο περιλαμβάνει τουλάχιστον τέσσερα μέρη: το 2ο Περιστύλιο (P2) στα βορειοανατολικά, το κεντρικό 3ο Περιστύλιο (Ρ3), το συγκρότημα δωματίων γύρω από την αυλή (Co) και την Εξέδρα (Ex) στα νοτιοδυτικά.
Ικιντσί Μαγιάκ
Παραπομπές
Κατηγορία:Κατοικημένες περιοχές στην Επαρχία Νεφτσαλά Κατηγορία:Χωριά του Αζερμπαϊτζάν
Σύνδρομο νεοτενικού συμπλέγματος
Το Σύνδρομο του νεοτενικού συμπλέγματος είναι ένα σύνδρομο που παρουσιάζεται ως μια ακραία μορφή αναπτυξιακής καθυστέρησης, με το βασικότερο χαρακτηριστικό του να εντοπίζεται στην νεοτενία του ασθενούς. Έλαβε το όνομά του το 2017 από τον δόκτωρ Ρίτσαρντ Γουόκερ, ο οποίος ανακάλυψε πολλά γονίδια που συνδέονται άμεσα με αυτό το σύνδρομο.
Αυγουστιανό Μέγαρο
Περιγραφή της δομής
Το 2ο Περιστύλιο ήταν ένα αίθριο με δύο κιονοστοιχίες και κήπο στη μέση· δεν γνωρίζουμε λεπτομέρειες γι' αυτό. Το 3ο Περιστύλιο ήταν δύο κιονοστοιχίες και ο χώρος μεταξύ τους ήταν σχεδόν όλος καλυμμένος με μία μεγάλη λίμνη, τόση όση η λίμνη του 1ου περιστυλίου στο Φλαβιανό Μέγαρο. Όπως αυτή είχε νησίδα, έτσι και εδώ υπήρχε μία νησίδα στη μέση της με μία σύνθεση γλυπτών με θαλασσινό θέμα, μάλλον από την Ελληνική μυθολογία. Άλλες πηγές λένε, ότι στη μέση της ήταν κτισμένος ένας ναός της Μινέρβα. Νοτιότερα ήταν ένα ημικυκλικό χωλ με αρκετά δωμάτια γύρω, των οποίων οι τοίχοι στέκονται ακόμη σε ένα σημαντικό ύψος.
Σύνδρομο νεοτενικού συμπλέγματος
Πριν το 2015, όταν όλη η γονιδιακή αλληλουχία χρησιμοποιούνταν για τον εντοπισμό συγκεκριμένων γονιδίων που εμπλέκονταν στο σύνδρομο του νεοτενικού συμπλέγματος, η διαδικασία αυτή χαρακτηρίστηκε ως Σύνδρομο Χ όταν πρωτοανακαλύφθηκε στο Μπρουκ Γκρίνμπεργκ. Αναζητήθηκαν άλλα γονίδια τα οποία σχετίζονταν με τα συμπτώματα αυτού του συνδρόμου προκειμένου να βρεθούν τυχόν κοινές γενετικές παρεκκλίσεις που θα μπορούσαν να παρέχουν ενδείξεις ως προς την αιτία. Μέχρι σήμερα, επτά γυναίκες έχουν διαγνωστεί με το σύνδρομο του νεοτενικού συμπλέγματος. Σε πέντε ασθενείς, βρέθηκαν μεταλλάξεις του συνδρόμου σε πέντε διαφορετικά γονίδια τα οποία εμπίπτουν σε παρόμοιες λειτουργικές κατηγορίες μεταγραφής και τροποποίησης της χρωματίνης.
Αυγουστιανό Μέγαρο
Περιγραφή της δομής
Το συγκρότημα δωματίων γύρω από την Αυλή (αίθριο) είναι σε δύο επίπεδα: το χαμηλότερο έχει μία λίμνη με ένα ασυνήθιστο σχέδιο νησίδων στο κέντρο της και το δεύτερο, 10 μ. υψηλότερα, έχει ένα πολύπλοκο σύνολο δωματίων. Νοτιοδυτικά η μεγάλη Εξέδρα είναι μία μακρά κυρτή στοά με αψίδες, που ενώνει τα δύο τμήματα του Παλατιού, τα εκατέρωθεν του Αυγουστιανού Μεγάρου, δηλ. το Φλαβιανό Μέγαρο και τον κήπο Στάδιον (ή "Ιππόδρομο"). Η Εξέδρα είχε θέα στον Μεγάλο Ιππόδρομο και επέτρεπε στον Αυτοκράτορα να παρακολουθεί τους αγώνες.
Σύνδρομο νεοτενικού συμπλέγματος
Παραπομπές
Νεοτεν
Χειρόσφαιρα σάλας στους Θερινούς Ολυμπιακούς Αγώνες 1908
Η χειρόσφαιρα σάλας (γαλ.: jeu de paume, αγγλ.: real tennis) είναι ένα είδος τοιχοσφαίρισης (squash) που παίζεται είτε με τα χέρια είτε με κάποιο είδος γαντιού-ρακέτας.
Υπήρξε ολυμπιακό άθλημα μόνο στην Ολυμπιάδα του 1908 στο Λονδίνο. Στη συνέχεια αφαιρέθηκε από το ολυμπιακό πρόγραμμα. Μια υπαίθρια παραλλαγή του αθλήματος υπήρξε άθλημα επίδειξης στις ολυμπιάδες του 1900 και του 1924.
Αγωνίσματα – συμμετοχές
Στην Ολυμπιάδα του 1908 διεξήχθη μόνο ένα αγώνισμα:
Συμμετείχαν έντεκα αθλητές: από τη Μεγάλη Βρετανία (9) και από τις ΗΠΑ (2).
Νικητές
Λονδίνο 1908
Παραπομπές
Κατηγορία:Αθλήματα στους Θερινούς Ολυμπιακούς Αγώνες *
Δημοψήφισμα περιφέρειας Σιντάμα (2019)
Ένα δημοψήφισμα για τη δημιουργία της Περιφέρειας Σιντάμα διεξήχθη πέντε μήνες μετά την προγραμματισμένη από το σύνταγμα διεξαγωγή του, στη Ζώνη Σιντάμα της Αιθιοπίας στις 20 Νοεμβρίου 2019. Η δημιουργία μιας τέτοιας περιοχής αποτελεί ένα μακροχρόνιο αίτημα του λαού Σιντάμα.
Η διαχείριση του δημοψηφίσματος και οι πιθανές φυγόκεντρες συνέπειές του στο σύστημα του εθνικού φεντεραλισμού της Αιθιοπίας θεωρήθηκαν ως ένα κρίσιμο τεστ για τον πρωθυπουργό Άμπιι Αχμέντ αναφορικά με το άνοιγμα της πολιτικής του ενόψει των αιθιοπικών γενικών εκλογών του 2020.
Αποτελέσματα
Το αποτέλεσμα του δημοψηφίσματος ήταν η υπερψήφιση της πρότασης για δημιουργία περιφέρειας με ποσοστό 98,52% υπέρ. Κατά συνέπεια, η Σιντάμα θα γίνει η 10η ημιαυτόνομη περιφερειακή πολιτεία, με δικό της περιφερειακό σύνταγμα και περιφερειακό συμβούλιο, απολαμβάνοντας έναν βαθμό κυριαρχίας στο πλαίσιο του πολυεθνικού συντάγματος της Αιθιοπίας.
Παραπομπές
Σινταμα 2019
Κάτω Κανάλια Φθιώτιδας
Τα Κάτω Κανάλια είναι μικρός ορεινός οικισμός της Στερεάς Ελλάδας στην Περιφερειακή Ενότητα Φθιώτιδας, ο οποίος βρίσκεται στις δυτικές πλαγιές του όρους Γουλινάς σε υψόμετρο 500 μέτρα. Απέχει 20 χλμ. Α.-ΝΑ. από τη Μακρακώμη και 49 χλμ. Δ. από τη Λαμία. Αναφέρεται επίσημα ως ξεχωριστός οικισμός για πρώτη φορά το 1961 όταν απογράφηκε στην τότε κοινότητα Καναλίων. Σύμφωνα με το Πρόγραμμα «Καλλικράτης», μαζί με τα γειτονικά Κανάλια αποτελούν την τοπική κοινότητα Καναλίων που υπάγεται στη δημοτική ενότητα Σπερχειάδος του Δήμου Μακρακώμης και σύμφωνα με την απογραφή του 2011 έχει πληθυσμό 62 κατοίκους.
Παραπομπές
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Γεώργιος Δημακόπουλος
Ο '''Γεώργιος Δ. Δημακόπουλος''' (1927-2015) υπήρξε Έλληνας ιστορικός της Διοίκησης, των Θεσμών και του Δικαίου, υψηλόβαθμος κρατικός λειτουργός και υφυπουργός Οικονομικών.
Εργογραφία
Προσπάθειαι νομισματοκοπίας κατά τήν Ἑλληνικήν Ἐπανάστασιν, Αθήνα 1963.
-«Τό Βασιλικόν Νομισματοκοπεῖον τῶν Ἀθηνῶν», περ. Τά Ἀθηναϊκά, τεῦχ. 26 (1963), Ἐν Ἀθήναις 1963.
Greek orders and medals, Αθήνα 1965.
-Ἡ Διοικητική  Ὀργάνωσις κατά τήν Ἑλληνικήν Ἐπανάστασιν, 1821-1827. Συμβολή εἰς τήν Ἱστορίαν τῆς Ἑλληνικῆς Διοικήσεως, Αθήνα 1966.
«Αἱ Κυβερνητικαί Ἀρχαί τῆς Ἑλληνικῆς Πολιτείας, 1827-1833», περ. Ὁ Ἐρανιστής, ἔτος 4 (1966), τεύχ. 21/22, Αθήνα 1966.
«Ο Κῶδιξ τῶν Νόμων τῆς Ἑλληνικῆς Ἐπαναστάσεως, 1822-1828», Ἐπετηρίς τοῦ Κέντρου Ἐρεύνης τῆς Ἱστορίας τοῦ Ἑλληνικοῦ Δικαίου τῆς Ἀκαδημίας Ἀθηνῶν, τόμ. 10-11 (1963-1964), Αθήνα 1966.
Τό Νομαρχιακόν Ἐπιτελεῖον. Συμβολή εἰς τήν ἀναδιοργάνωσιν τῆς περιφερειακῆς Δημοσίας Διοικήσεως, Αθήνα 1966. -Ὁ Κῶδιξ τῶν Θεσπισμάτων τῆς Ἑλληνικῆς Ἐπαναστάσεως, 1822-1828, Αθήνα 1967.
«Τό ἱστορικόν τῶν σχολῶν δημοσίων καί δημοτικῶν ὑπαλλήλων ἐν Ἑλλάδι», Ἐπιθεώρησις τῆς Τοπικῆς Αὐτοδιοικήσεως, τεῦχ. Ιʹ (Οκτ. 1968), Αθήνα 1968.
«Ὁ Κῶδιξ τῶν Ψηφισμάτων τῆς Ἑλληνικῆς Πολιτείας, Αʹ 1828-1829», Ἐπετηρίς τοῦ Κέντρου Ἐρεύνης τῆς Ἱστορίας τοῦ Ἑλληνικοῦ Δικαίου τῆς Ἀκαδημίας Ἀθηνῶν, τόμ. 14 (1967), Αθήνα 1970.
''Ἡ Διοικητική Ὀργάνωσις τῆς Ἑλληνικῆς Πολιτείας, 1827-1833. Συμβολή εἰς τήν Ἱστορίαν τῆς  Ἑλληνικῆς Διοικήσεως, Α΄ 1827-1828'', Αθήνα 1970.
-«Τό Ἐθνικόν Νομισματοκοπεῖον τῆς Ἑλλάδος, 1828-1833», περ. Πελοποννησιακά, τόμ. 8 (1971), Ἐν Ἀθήναις 1971.
-Ὁ Κῶδιξ τῶν Ψηφισμάτων τῆς Ἑλληνικῆς Πολιτείας, Βʹ 1829-1832», Ἐπετηρίς τοῦ Κέντρου Ἐρεύνης τῆς Ἱστορίας τοῦ Ἑλληνικοῦ Δικαίου τῆς Ἀκαδημίας Ἀθηνῶν, τόμ. 15 (1968), Αθήνα 1972.
«Ἡ Ἐσωτερική Διοίκησις τῆς Ἑλλάδος κατά τήν ἄφιξιν τοῦ Ὄθωνος», περ. Μνημοσύνη, τόμ. 3 (1970-1971), Ἐν Ἀθήναις 1971.
Τό Ὑπουργεῖον τῶν Ἐσωτερικῶν καί ἡ διοίκησις αὐτοῦ κατά τόν Ἱερόν Ἀγῶνα.  Ἀναμνηστικόν Λεύκωμα ἐπί τῷ Ἑορτασμῷ τῆς Ἐθνικῆς Ἑορτῆς τῆς ΚΕ´ Μαρτίου. Ἔκδ. Νομαρχίας Αττικής 1972.
«Ἡ ἐπί τοῦ Ἀγῶνος ὑπέρ τῆς δημοσίας ὑγείας κυβερνητική πολιτική», Ἐπιστημονική Ἐπετηρίς τῆς Παντείου Ἀνωτάτης Σχολῆς Πολιτικῶν Ἐπιστημῶν, Ακαδημ. Έτος  1971-1972, Αθήνα 1972.
Ἐφημερίδες τῆς Ἑλληνικῆς Ἐπαναστάσεως, τόμ. Αʹ, Ἐθνική  Ἐφημερίς, 1832-1833. Πρόλογος - Εἰσαγωγή - Ἐπιμέλεια ὑπό Γεωργίου Δ. Δημακοπούλου. Ἔκδοσις Νομαρχίας Ἀττικῆς.
Ἐφημερίδες τῆς Ἑλληνικῆς Ἐπαναστάσεως, τόμ. Β''ʹ, Ὁ Ἑλληνικός Καθρέπτης. Ἐφημερίς πολιτική καί φιλολογική, 1832-1833.''  Πρόλογος-Εἰσαγωγή-Ἐπιμέλεια ὑπό Γεωργίου Δ. Δημακοπούλου. Ἔκδοση Νομαρχίας Αττικής.
- Ἀρχεῖα τῆς Ἑλληνικῆς Παλιγγενεσίας μέχρι τῆς Ἐγκαταστάσεως τῆς Βασιλείας, τόμ. Γʹ: ''Βʹ Βουλευτική Περίοδος, 1823-1824. Συνέχεια τῶν Προβουλευμάτων καί λοιπῶν ἐξερχομένων ἐγγράφων τῶν ἐκδοθέντων εἰς τούς τόμους 12 καί 2 τῆς παρούσης Σειρᾶς''. Ἔκδ. Βιβλιοθήκης τῆς Βουλῆς τῶν Ἑλλήνων, ἀρ. 6, Αθήνα 1972 (μέλος της Επιτροπής Εκδόσεως).
- Ἀρχεῖα τῆς Ἑλληνικῆς Παλιγγενεσίας μέχρι τῆς 'Εγκαταστάσεως τῆς Βασιλείας, τόμ. Δ''ʹ: Γʹ Βουλευτική Περίοδος, 1824-1826. Πρακτικά τοῦ Βουλευτικοῦ Σώματος''. Ἔκδ. Βιβλιοθήκης τῆς Βουλῆς τῶν Ἑλλήνων, ἀρ. 7, Αθήνα 1973, (μέλος της Επιτροπής Εκδόσεως).
- Ἐφημερίδες τῆς Ἑλληνικῆς Ἐπαναστάσεως, τόμ. Γʹ, Le Moniteur Grec , 1832-1833. Πρόλογος-Εισαγωγή-Επιμέλεια Γεωργίου Δ. Δημακοπούλου. Έκδοση Νομαρχίας Αττικῆς. Φωτοαναστατική έκδοση.
-Ἐφημερίδες τῆς Ἑλληνικῆς Ἐπαναστάσεως, τόμ. Δ´, Γενική Ἐφημερίς τῆς ''Ἑλλάδος. Ἔτος Ζ´ -1832''. Πρόλογος-Εισαγωγή- Επιμέλεια Γεωργίου Δ. Δημακοπούλου. Έκδοση Νομαρχίας Ἀττικῆς.
Σύνδρομο Ζουμπέρ με ηπατική βλάβη
Το Σύνδρομο COACH, γνωστό και ως Σύνδρομο Ζουμπέρ με ηπατική βλάβη, είναι μια σπάνια αυτοσωμική γενετική ασθένεια. Το όνομα COACH είναι αρκτικόλεξο των βασικών σημείων: απλασία του σκώληκα της παρεγκεφαλίδας, ολιγοφρένεια, συγγενής αταξία, οφθαλμικό κολόβωμα και ηπατική ίνωση (αγγλικά: Cerebellar vermis aplasia, Oligophrenia, Congenital Ataxia, Coloboma και Hepatic fibrosis). Το σύνδρομο σχετίζεται με μια μέτρια διανοητική αναπηρία. Εμπίπτει στην κατηγορία διαταραχής σχετιζόμενης με το σύνδρομο Ζουμπέρ.
Γεώργιος Δημακόπουλος
Εργογραφία
''Ἀρχεῖα τῆς Ἑλληνικῆς Παλιγγενεσίας, 1821- 1832. Αἱ Ἐθνικαί Συνελεύσεις'', τόμ. Β´ : Δ´ ἐν Ἄργει Ἐθνική Συνέλευσις. Ἔκδ. Βιβλιοθήκης τῆς Βουλῆς τῶν Ἑλλήνων, ἀρ. 4, Ἐν Ἀθήναις 1973 (μέλος της Επιτροπής Εκδόσεως).
Σύνδρομο Ζουμπέρ με ηπατική βλάβη
Το σύνδρομο αυτό περιγράφηκε για πρώτη φορά το 1974 από τον Alasdair Hunter και τους συνεργάτες του στο Νοσοκομείο Παίδων του Μόντρεαλ. Μόλις το 1989 χαρακτηρίστηκε ως σύνδρομο COACH από τους Verloes και Lambotte, γιατρούς στο Πανεπιστημιακό Νοσοκομείο Sart Tilman στο Βέλγιο.
Γεώργιος Δημακόπουλος
Εργογραφία
Ἡ καθιέρωσις τῆς Ἐθνικῆς Ἑορτῆς τῆς 25ης Μαρτίου ἐν ἔτει 1838. Έκδ. Νομαρχίας Αττικής, Αθήνα 1973.
Σύνδρομο Ζουμπέρ με ηπατική βλάβη
Παραπομπές
Κατηγορία:Σπάνια γενετικά σύνδρομα
Γεώργιος Δημακόπουλος
Εργογραφία
Ἀρχεῖα τῆς Ἑλληνικῆς Παλιγγενεσίας μέχρι τῆς Ἐγκαταστάσεως τῆς Βασιλείας, τόμ. Ε´ : ''Γ´ Βουλευτική Περίοδος, 1824-1826. Προβουλεύματα καί λοιπά ἐξερχόμενα ἔγγραφα τοῦ Βουλευτικοῦ Σώματος''. Ἔκδ. Βιβλιοθήκης της Βουλής των Ελλήνων, αρ. 8, Αθήνα 1974 (μέλος της Επιτροπής Εκδόσεως).
''Ἀρχεῖα τῆς Ἑλληνικῆς Παλιγγενεσίας, 1821- 1832. Αἱ Ἐθνικαί Συνελεύσεις'', τόμ. Γ´ :  Ε´ ἐν Ἄργει καί Ναυπλίῳ Ἐθνική Συνέλευσις -Δ´ κατά συνέχειαν ἐν Προνοίᾳ Ἐθνική Συνέλευσις. Ἔκδ. Βιβλιοθήκης τῆς Βουλῆς τῶν Ἑλλήνων, ἀρ. 5, Αθήνα 1974 (μέλος της Επιτροπής Ἐκδόσεως).
«Ἡ Διοικητική Δικαιοσύνη ἐν Ἑλλάδι πρό τῆς Ἀπολύτου Μοναρχίας», Δελτίον τῆς Ἱστορικῆς καί Ἐθνολογικῆς Ἑταιρείας τῆς Ἑλλάδος, τόμ. 22 (1979), Αθήνα 1979.
«Παναγιώτης Σπηλιάδης (1804-1866). Ἀρεοπαγίτης καί Πρόεδρος Ἐφετῶν Ἀθηνῶν  (Συμβολή εἰς τήν Ἱστορίαν τῆς Ἑλληνικῆς Δικαιοσύνης). Ἐπί τῇ ἑκατοστῇ καί πεντηκοστῇ ἐπετείῳ ἀπό τῆς ἱδρύσεως τοῦ Ἀρείου Πάγου», Ἐπετηρίς τῆς Ἑταιρείας Ἠλειακῶν Μελετῶν, τόμ. 3 (1984), Αθήνα 1984.
«150 ἔτη ἀπό τῆς καθιδρύσεως τοῦ νέου ἑλληνικοῦ Δικαστικοῦ Ὀργανισμοῦ (1835-1985)». Ἐπετηρίς Ἱδρύματος Νεοελληνικῶν Σπουδῶν, τόμ. 4 (1985-1986), Αθήνα 1986.
«Τό Ἱστορικόν τῆς Γενικῆς Ἐφημερίδος τῆς Ἑλλάδος (1825-1832)». Εἰσαγωγή εἰς τόν ἀνατυπωθέντα τόμον Γ´ (1828) τῆς Γενικῆς Ἐφημερίδος τῆς Ἑλλάδος, ἐκδοθέντα ὑπό τοῦ Ἐκδ. Οἴκου Διονυσίου Νότη Καραβία εἰς τήν σειράν: Βιβλιοθήκη Ἱστορικῶν Μελετῶν (ἀρ. 214), Αθήνα 1987.
«Ὁ Προσωρινός Δικαστικός Ὀργανισμός (1833-1835) καί τό Δικαστήριον τῶν Θηβῶν», Ἐπετηρίς τῆς Ἑταιρείας Βοιωτικῶν Μελετῶν (Α´ Διεθνές Συνέδριον Βοιωτικῶν Μελετῶν, Θῆβαι, 10- 14 Σεπτεμβρίου 1986), τόμ. ΙΒ´, Αθήνα 1988.
Επαρχία Κωνσταντίνης
Η Κωνσταντίνη (ولاية قسنطينة) είναι μία από τις 48 επαρχίες (βιλάγιες) της Αλγερίας, της οποίας η πρωτεύουσα είναι ομώνυμη πόλη. Σύμφωνα με την απογραφή του 2008 έχει 938.475 κατοίκους.
Γεώργιος Δημακόπουλος
Εργογραφία
«Πρῶτα σχεδιάσματα συλλογῆς τῆς Ἑλληνικῆς Νομοθεσίας», περ. Ἀθηνᾶ, τόμ. Π´ (1988), Αθήνα 1988.
Επαρχία Κωνσταντίνης
Διοικητική διαίρεση
Η επαρχία χωρίζεται σε 6 διαμερίσματα ή νταΐρες, τα οποία χωρίζονται σε 12 κοινότητες ή δήμους.
Γεώργιος Δημακόπουλος
Εργογραφία
«Ἡ διοικητική ὀργάνωσις τῶν καταληφθέντων ἐδαφῶν (1912-1914). Γενική Ἐπισκόπησις», Ἡ Ἑλλάδα τῶν Βαλκανικῶν Πολέμων 1910-1914, Ἀναμν. τόμος, Ἑταιρεία Ἑλληνικοῦ Λογοτεχνικοῦ καί Ἱστορικοῦ Ἀρχείου, Αθήνα 1993.
Επαρχία Κωνσταντίνης
Παραπομπές
Κωνσταντινη
Γεώργιος Δημακόπουλος
Εργογραφία
«Ὁ Βαυαρός Τραπεζίτης Simon Freiherr von Eichthal, Ἕλλην ὑπήκοος καί Σύμβουλος τῆς Ἐπικρατείας (Εἰς μνήμην Ἐλευθερίου Πρεβελάκη)», Ἐπετηρίδα τῶν Γενικῶν Ἀρχείων τοῦ Κράτους -1990, Αθήνα 1991 (ἔκδ. Βιβλιοθήκης Γενικών Αρχείων του Κράτους, αρ. 19).
«Ἡ πρότασις τοῦ Ἀλεξ. Κοντοσταύλου περί τοῦ εἰσακτέου νομισματικοῦ συστήματος ἐν Ἑλλάδι (Αἴγινα, 27 Ἰαν. 1828)», Τεύχη τοῦ Ε.Λ.Ι.Α., τόμ. 3 (1993), Αθήνα 1993
«Ἡ συλλογή τῶν τοπικῶν νομικῶν ἐθίμων καί ὁ Λεωνίδας Χρυσανθόπουλος», ''Πρακτικά διεθνοῦς συνεδρίου εἰς μνήμην Κ. Θ. Δημαρᾶ, μέ τίτλον: «Νεοελληνική Παιδεία καί Κοινωνία»,'' Αθήνα 1993.
«Ἡ Νομοθετική Ἐπιτροπή τοῦ 1835. Σύστασις, ἀποστολή, ἔργον», περ. Μνημοσύνη, τόμ. 12 (1991-1993), Αθήνα 1995.
''Νέα Ἐπίδαυρος (Πιάδα), κοιτίς τῆς νεοελληνικῆς πολιτειακῆς ὀργανώσεως (Δεκέμβριος 1821-Ἰανουάριος 1822). Ἡ συμβολή τοῦ Ἰωάννου Καποδιστρίου'', Αθήνα 1998.
-Ὁ ἑλληνικός «Πολιτικός Ὀργανισμός» ἐκτός τῆς Ἐπικρατείας, 1941-1944 καί ἡ νομική φύσις αὐτοῦ», Πρακτικά ΙΗ´  Πανελληνίου Ἱστορικοῦ Συνεδρίου, Θεσσαλονίκη (31 Μαΐου - 1 Ἰουνίου 1997), Θεσσαλονίκη 1998.
«Οἱ Ναυπλιεῖς ἀντιστράτηγοι Δημήτριος Σπ. Παπαδόπουλος καί Βασίλειος Παν. Βραχνός (Ἡ Μάχη τῆς Πίνδου 1940-Ἡ Ἐαρινή Ἐπίθεσις 1941)», Ναυπλιακά Ἀνάλεκτα, τόμ. 3 (1998)
«Ἡ Ἑλληνική Πολιτική Διοίκησις τῶν καταληφθέντων ἐδαφῶν κατά τάς Ἐπιχειρήσεις 1940-1941», περ. Παρνασσός, τόμ. ΜΒ´ (2000), Αθήνα  2001.
«Ὁ ἑλληνικός «Πολιτικός Ὀργανισμός» ἐκτός τῆς Ἐπικρατείας, 1941-1944 καί ἡ νομική φύσις αὐτοῦ», Πρακτικά ΙΗ´  Πανελληνίου Ἱστορικοῦ Συνεδρίου, Θεσσαλονίκη (31 Μαΐου - 1 Ἰουνίου 1997), Θεσσαλονίκη 1998.
«Τό Λογιστικόν καί Ἐλεγκτικόν Συμβούλιον καί ὁ Ἔλεγχος τῶν Δημοσίων Οἰκονομικῶν ἐπί τῆς Ἑλληνικῆς Πολιτείας, 1827-1833», ''Πρακτικά Ἐπιστημονικοῦ Συμποσίου: Ἰωάννης Καποδίστριας. 170 χρόνια μετά, 1827-1997, Ναύπλιον 26-28 Σεπτεμβρίου 1997,'' Ναύπλιο 1998.
«Τό Λογιστικόν καί Ἐλεγκτικόν Συμβούλιον. Ὁ ἔλεγχος τῶν Δημοσίων Οἰκονομικῶν ἐπί τῆς Ἑλληνικῆς Πολιτείας, 1827-1833», Μέρος Β´. «Τά Ἐγγραφα», περ. Ναυπλιακά Ἀνάλεκτα, τόμ. 4 (2000), Ναύπλιο 2000.
«Τό Σχέδιον Συντάγματος τῆς Ἑλλάδος τῆς 6ης Ἰουλίου 1823», περ. Μνημοσύνη, τόμ. 14 (1998-2000), Αθήνα 2000.
«Τό Γενικόν Στρατηγεῖον κατά τόν Πόλεμον 1940-1941», Ἐπετηρίς τοῦ Ἱδρύματος τῶν Νεοελληνικῶν Σπουδῶν, τόμ. 11 (1999-2000), Αθήνα 2000.
«Στρατιωτική θεσμική ἀναδιοργάνωσις, 1909-1916. Σύστασις Ἀνωτάτου Μικτοῦ Ἐπιτελίου καί Σχολῶν Ἐπιτελῶν», Πρακτικά τοῦ Κ´ Πανελληνίου Ἱστορικοῦ Συνεδρίου τῆς Ἑλληνικῆς Ἱστορικῆς Ἑταιρείας (28-30 Μαΐου 1999), Θεσσαλονίκη 2000.
«Ἡ Ἑλληνική Πολιτική Διοίκησις τῶν καταληφθέντων ἐδαφῶν κατά τάς Ἐπιχειρήσεις 1940-1941», περ. Παρνασσός, τόμ. ΜΒ´ (2000), Ἐν Ἀθήναις  2001
Ἡ θεμελίωσις τοῦ Δημοτικοῦ Συστήματος, 1833-1834, Συμβολή εἰς τήν Ἱστορίαν τῆς Ἑλληνικῆς Τοπικῆς Αὐτοδιοικήσεως (τῇ συνεργασίᾳ Χαρικλείας Γ. Δημακοπούλου), Αθήνα 2001.
«Κρίσις εἰς τό Ἐλεγκτικόν Συνέδριον. Ἡ παραίτησις τοῦ Arthémond Regny (1836)» (τῇ συνεργασίᾳ Χαρικλείας Γ. Δημακοπούλου), περ. Μνημοσύνη, τόμ. 15 (2001-2002).
«Ἀποστολή καί ἁρμοδιότητες τῶν Ὑπουργείων κατά τήν συγκρότησιν τοῦ Κράτους (Φεβρουάριος 1822)», Ἐπετηρίς τοῦ Ἱδρύματος Νεοελληνικῶν Σπουδῶν, τόμ. ΙΒ΄ (2001-2003), Αθήνα 2003.-«Ἡ Στρατιωτική Ἐπιτελική Ἐκπαίδευσις εἰς τήν Ἑλλάδα», περ. Παρνασσός, τόμ. ΜΕ´ (2003).
«Ἡ πρώτη Γενική Ἔκθεσις Πεπραγμένων τοῦ Ἐλεγκτικοῦ Συνεδρίου (1834). Προβλήματα δημοσιονομικῆς προσαρμογῆς», ''Διαφάνεια καί ἀνεξαρτησία στόν ἔλεγχο τοῦ δημοσίου χρήματος. Τιμητικός Τόμος γιά τά 170 χρόνια τοῦ Ἐλεγκτικοῦ Συνεδρίου,'' Αθήνα 2004.
Ἡ Νομοθετική Ἐπιτροπή τοῦ 1835, Β΄. Τό (ἄτυπον) πέρας τῶν ἐργασιῶν της (1836)», περ. Παρνασσ ός, τόμ. ΜΗ΄ (2006), σελ. 415-434.
Ἡ Νομοθετική Ἐπιτροπή τοῦ 1835, Β΄. Τό (ἄτυπον) πέρας τῶν ἐργασιῶν της (1836)», περ. Παρνασσός, τόμ. ΜΗ΄ (2006).
-''Ἡ ὀργάνωσις τῆς Διοικητικῆς Δικαιοσύνης κατά τήν περίοδον 1833-1843. Συμβολή εἰς τήν Ἱστορίαν τοῦ Διοικητικοῦ Δικαίου'', (τῇ συνεργασίᾳ Χαρικλείας Γ. Δημακοπούλου), Αθήνα 2018.
Εξωτερικοί σύνδεσμοι
https://viaf.org/viaf/75252440/
https://isni.oclc.org/xslt/DB=1.2/CMD?ACT=SRCH&IKT=8006&TRM=ISN%3A0000%200000%208267%205538
https://id.loc.gov/authorities/n84090372
http://www.worldcat.org/identities/lccn-n84090372/
https://eds.p.ebscohost.com/eds/results?vid=0&sid=704578c8-2a83-42e2-93b1-c098e0ffefac%40redis&bquery=%25ce%2594%25ce%25b7%25ce%25bc%25ce%25b1%25ce%25ba%25cf%258c%25cf%2580%25ce%25bf%25cf%2585%25ce%25bb%25ce%25bf%25cf%2582%252c%2B%25ce%2593%25ce%25b5%25cf%258e%25cf%2581%25ce%25b3%25ce%25b9%25ce%25bf%25cf%2582&bdata=JmNsaTA9RlQxJmNsdjA9WSZsYW5nPWVsJnR5cGU9MCZzZWFyY2hNb2RlPVN0YW5kYXJkJnNpdGU9ZWRzLWxpdmU%3d
Παραπομπές
Κατηγορία:Έλληνες υφυπουργοί Οικονομικών Κατηγορία:Έλληνες ιστορικοί
Μπλούτσινα
Ο δήμος καλύπτει μια έκταση 16,67 τετραγωνικά χιλιόμετρα (6,44 τετραγωνικά μίλια) και πληθυσμό 2,039 κατοίκων στις 3 Ιουλίου 2006.
Είναι γνωστή για τον χώρο ταφής Μπλούτσινα, έναν σημαντικό κοιμητήριο την περίοδο τωνμεγάλων μεταναστεύσεων (5ος αιώνας), που ανακαλύφθηκε το 1953 στον λόφο Σεζάνι, πάνω από την συμβολή των ποταμών Σεζάβα και Σρβάτκα.
Εξωτερικοί σύνδεσμοι
Κατηγορία:Πόλεις της Τσεχίας
Κότζι
Ο Εϊτζί Ιτσιτσίμα του πανεπιστημίου του Τοχόκου αποκάλεσε τον μύκητα του κότζι "εθνικό μύκητα" (κόκκιν) στο περιοδικό της Εταιρείας Ζυθοποιίας της Ιαπωνίας, λόγω της σημασίας του όχι μόνο για την παραγωγή του κότζι για την παραγωγή του σάκε, αλλά και την παραγωγή του κότζι για το μίσο, την σάλτσα σόγιας και για πολλά άλλα παραδοσιακά ιαπωνικά εδέσματα. Η πρόταση του υιοθετήθηκε από την ετήσια συνάντηση της εταιρείας το 2006.
Η ιαπωνική λέξη κότζι (麹) έχει πολλές σημασίες. Σε μερικές περιστάσεις αναφέρεται στο A. oryzae, ενώ σε άλλες αναφέρεται σε όλες τις μούχλες που χρησιμοποιούνται για ζυμωμένα φαγητά, όπως είναι η Monascus purpureus και άλλες, επομένως θα πρέπει να χρησιμοποιούμε τον όρο με προσοχή.
Παραπομπές
Κατηγορία:Μύκητες
Ζαχαράτο Κιλκίς
Το Ζαχαράτο, είναι ημιορεινό χωριό του Κιλκίς στην Κεντρική Μακεδονία με υψόμετρο 250 μέτρων.
Γεωγραφία - Ιστορία
Το Ζαχαράτο βρίσκεται βόρεια του Κιλκίς σε απόσταση 4 χλμ. από το κέντρο της πόλης. Η παλιά ονομασία του χωριού ήταν Σεκερλί με την οποία αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Κιλκίς. Το χωριό χαρακτηρίζεται αμιγώς προσφυγικό, μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 64 οικογένειες προσφύγων (213 άτομα), αρκετοί από τους οποίους ήταν από τη Νικόπολη (Γαράσαρη) του Πόντου και ορισμένοι αρμενόφωνοι. Μετονομάστηκε σε Ζαχαράτο το 1927 και το 1934 αποσπάσθηκε από το νομό Θεσσαλονίκης και προσαρτήθηκε στο νομό Κιλκίς. Σύμφωνα με το πρόγραμμα Καλλικράτης, μαζί με το Κιλκίς, την Αργυρούπολη, την Κολχίδα, το Μεταλλικό, τη Ξυρόβρυση  και το Σεβαστό αποτελούν την δημοτική κοινότητα Κιλκίς που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 196 κατοίκους.
Παραπομπές
Κατηγορία:Χωριά του νομού Κιλκίς Κατηγορία:Δήμος Κιλκίς
Android Ice Cream Sandwich
Το Android 4.0-4.0.4 "Ice Cream Sandwich" είναι μια διακοπείσα έκδοση του λειτουργικό συστήματος για κινητά Android που αναπτύχθηκε από την Google. Παρουσίασε στις 19 Οκτωβρίου 2011, το Android 4.0 στηρίζεται στις σημαντικές αλλαγές που έγιναν από τα tablet με την κυκλοφορία του Android Honeycomb, σε μια προσπάθεια να δημιουργήσει μια ενοποιημένη πλατφόρμα για τα έξυπνα τηλέφωνα και τα tablets, και απλουστεύοντας ταυτοχρόνως και εκσυγχρονίζοντας τη συνολική εμπειρία του Android γύρω από ένα νέο σύνολο των κατευθυντήριων γραμμών της ανθρώπινης διεπαφής. Ως μέρος αυτών των προσπαθειών, το Android 4.0 εισήγαγε μια νέα οπτική εμφάνιση με την κωδική ονομασία "Holo", το οποίο είναι χτισμένο γύρω από ένα καθαρότερο, μινιμαλιστικό σχεδιασμό, και μια νέα προεπιλεγμένη γραμματοσειρά που ονομάζεται Roboto.
Η κυκλοφορία του Ice Cream Sandwich εισήγαγε επίσης μια σειρά νέων χαρακτηριστικών, συμπεριλαμβανομένης μιας ανανεωμένης αρχικής οθόνης, επικοινωνία κοντινού πεδίου (NFC) την υποστήριξη και τη δυνατότητα το περιεχόμενο "beam" σε έναν άλλο χρήστη, χρησιμοποιώντας την τεχνολογία, ένα ενημερωμένο web browser, ένα νέα εφαρμογή για τις επαφές με την ενσωμάτωση των κοινωνικών δικτύων, η δυνατότητα πρόσβασης της αναπαραγωγής της κάμερας και τον έλεγχο της μουσικής από την οθόνη κλειδώματος, οπτική υποστήριξη τηλεφωνητή, αναγνώριση προσώπου για απασφάλιση ("Face Unlock»), τη δυνατότητα να να παρακολουθούν και περιορίσουν τη χρήση δεδομένων κινητής, και άλλες εσωτερικές βελτιώσεις.
Το Android 4.0 έλαβε θετικές κριτικές από τους κριτικούς, οι οποίος επαίνεσαν την καθαρότερη, ανανεωμένη εμφάνιση του λειτουργικού συστήματος σε σύγκριση με τις προηγούμενες εκδόσεις, μαζί με την βελτιωμένη απόδοση και τη λειτουργικότητά του. Ωστόσο, οι επικριτές εξακολουθεί να πιστεύει ότι ορισμένες από τις εφαρμογές του Android 4.0 ήταν ακόμα ελλείπείς σε ποιότητα και λειτουργικότητα σε σύγκριση με τα ισοδύναμα εφαρμογές τρίτων, και θεωρούσαν μερικά από τα νέα χαρακτηριστικά του λειτουργικού συστήματος, ιδιαίτερα τη λειτουργία "Face Unlock», ως τεχνάσματα εντυπωσιασμού.
Δείτε επίσης
Ιστορία εκδόσεων του Android
Παραπομπές
Κατηγορία:Android (λειτουργικό σύστημα)
Λατανοπρόστη
Συχνές ανεπιθύμητες ενέργειες περιλαμβάνουν θολή όραση, ερυθρότητα του ματιού, φαγούρα και σκούρηνση της ίριδας. Η λατανοπρόστη ανήκει στην ομάδα φαρμάκων ανάλογα της προσταγλανδίνης. Λειτουργεί αυξάνοντας την εκροή υδατικού υγρού από τα μάτια.
Η λατανοπρόστη εγκρίθηκε για ιατρική χρήση στις Ηνωμένες Πολιτείες το 1996. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας. Η λατανοπρόστη διατίθεται ως γενόσημο φάρμακο. Το 2017, ήταν η 81η πιο συχνά συνταγογραφούμενη φαρμακευτική αγωγή στις Ηνωμένες Πολιτείες με περισσότερες από εννέα εκατομμύρια συνταγές.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Καρβοξυλικοί εστέρες Κατηγορία:Λιπίδια Κατηγορία:Αλκοόλες
Ηλίας Κόκκινος
Ο Ηλίας Κόκκινος (γερμανικό όνομα: Γιόζεφ Μπλέχινγκερ, γερμ. Josef Blechinger) γεννήθηκε το 1911, στο Κλόστεργκραμπ/Χρομπ της Σουδητίας της Αυστροουγγαρίας, στα σύνορα της τότε Αυστριακής Βοημίας με την Γερμανική Σαξονία. Ήταν αυστριακός φιλέλληνας με αντιστασιακή δράση κατά τη διάρκεια της Γερμανικής Κατοχής στην Πόλη της Λαμίας.
Κατά τη διάρκεια της Γερμανικής Κατοχής, ο Γιόζεφ βοηθούσε τους αγωνιζόμενους Λαμιώτες,εφοδιάζοντας τους με τρόφιμα και είδη πρώτης ανάγκης ,που έφθαναν μέσα από τις γερμανικές γραμμές, αψηφώντας τις συνέπειες.(σύμφωνα με επίσημες μαρτυρίες κατοίκων της εποχής εκείνης). Συνδέθηκε με το ΕΛΑΝ (ΕΑΜ -13η μεραρχία), έσωσε τις ζωές πολλών αγωνιστών,ειδοποιώντας τους για τα γερμανικά μπλόκα και βοήθησε πολίτες που ήταν στα κρατητήρια.
== Το σαμποτάζ == Στις 17 Οκτώβρη, παραμονές του Αγ.Λουκά, ενώ ετοιμαζόταν να αποχωρήσει με τα γερμανικά στρατεύματα, πληροφορήθηκε  από τον σύνδεσμό του Μαρία (εταίρα στους οίκους ανοχής των Γερμανών, στην πλατεία Λαού), πως οι γερμανοί είχαν τοποθετήσει εκρηκτικά στο στρατόπεδο Τσαλτάκη (όπου γινόταν ανεφοδιασμός της Μ.Ανατολής,λόγω της καταστροφής της γέφυρας του Γοργοποτάμου) ώστε να ανατινάξουν τα πυρομαχικά του στρατοπέδου, κατά την αποχώρηση τους. Ζήτησε απο τη Μαρία, να τον φέρει σε επαφή με τον ιταλό φίλο της τον Μάριο και κανόνισαν να βρίσκεται ο ιταλός σκοπός στη νότια πύλη του στρατοπέδου για να μπορέσει ο Γιόζεφ να εισχωρήσει εντός.Κατέστρεψε τους μηχανισμούς και τα καλώδια πυροδότησης εκρηκτικών και πυρομαχικών, ματαιώνοντας την ανατίναξη .Αποχωρώντας απο το στρατόπεδο,φυγαδεύτηκε από Λαμιώτη αντιστασιακό, του ΕΛΑΝ, τον "Νίκο" (Αθ.Τσεκούρα) προς Ροδίτσα-Μαυρομαντήλα -Αγ.Μαρίνα- Στυλίδα, όπου τον περίμεναν αντιστασιακοί του ΕΛΑΝ να τους ενημερώσει για το σαμποτάζ, ώστε να εισέλθουν στην Πόλη.
Η ζωή του μεταπολεμικά
Με την λήξη του πολέμου, παρέμεινε στη Λαμία.Το 1945 παντρεύτηκε την Κούλα Καρακώστα από το Δίκαστρο Φθιώτιδας και απέκτησε έναν γιο,τον Νίκο. Την ίδια χρονιά,βαφτίστηκε στον Αγ.Δημήτριο, παίρνοντας το όνομα Ηλίας Κόκκινος,(του πρώτου Λαμιώτη πεσόντα στο Αλβανικό μέτωπο).
Επί υπουργού εσωτερικών Η. Τσιριμώκου, με απόφαση της Βουλής των Ελλήνων, του δόθηκε η Ελληνική Ιθαγένεια (1955).
Ασχολήθηκε με την Διαφήμιση και την βυζαντινή αγιογραφία, δημιουργώντας το ατελιέ «Λουξ» στην συνοικία " 7 Βρύσες". Έργα του βρίσκονται σε αρκετές εκκλησίες της Φθιώτιδας και άλλων περιοχών της Ελλάδας.